Βαγγέλης Ζάγκος

Ο Βαγγέλης Ζάγκος (Αθήνα, 1955 - 21 Ιανουαρίου 2014"Έφυγε" από κοντά μας ο παλαίμαχος Βαγγέλης Ζάγκος) ήταν Έλληνας ποδοσφαιριστής που αγωνιζόταν στη θέση του κεντρικού κυνηγού. Ξεχώριζε για το εντυπωσιακό παρουσιαστικό του (ήταν σχεδόν υπέρβαρος, αλλά ωστόσο ιδιαίτερα ευκίνητος) και το ευθύβολο, ισχυρότατο σουτ του. Αποτέλεσε επί σειρά ετών τον επιθετικό ηγέτη της ομάδας του Εθνικού Αστέρα Καισαριανής, με τα χρώματα του οποίου σημείωσε πάμπολλα εντυπωσιακά τέρματα, κυρίως στο πρωτάθλημα της Β΄Εθνικής, ενώ αγωνίσθηκε επίσης στον Αργοναύτη, στο Εθνικό Ερασιτεχνικό πρωτάθλημα, όπως και στους συλλόγους του τοπικού πρωταθλήματος της Αθήνας (Ε.Π.Σ.Α.), Α.Ο. Πεύκης και Γ.Σ. Αμαρουσίου. Αναδείχθηκε Κυπελλούχος Αθηνών με την ομάδα της Πεύκης (1987). Μετά το πέρας της αγωνιστικής του σταδιοδρομίας ασχολήθηκε με τα διοικητικά θέματα του συλλόγου του Εθνικού Αστέρα, στον οποίο διετέλεσε τεχνικός διευθυντής και υπεύθυνος των θεμάτων Ακαδημιών

Πηγές
 Αρχείο αθλητικών εφημερίδων "Αθλητική Ηχώ", "Φως των Σπορ" και "Φίλαθλος για όλα τα σπορ"

Παραπομπές

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικού Αστέρα